ബന്ന-ജി

ജപ്പാനിലെ വടക്കൻ കാന്റോ മേഖലയിലെ ടോച്ചിഗി പ്രിഫെക്ചറിലെ ആഷികാഗ നഗരത്തിലെ ഷിങ്കോൺ വിഭാഗത്തിന്റെ ഒരു ബുദ്ധക്ഷേത്രമാണ് ബന്നാ-ജി (鑁阿寺). ഡെയ്‌നിചി നൈറായിയുടെ പ്രതിമയാണ് ക്ഷേത്രത്തിന്റെ ഹോൺസോൺ. ഇത് ക്ഷേത്രത്തിന് ഡൈനിചിസാമ എന്ന വിളിപ്പേര് നല്കുന്നു. മുറോമാച്ചി ഷോഗുണേറ്റിന്റെ കാലത്ത് ജപ്പാൻ ഭരിച്ച ആഷികാഗ വംശത്തിന്റെ പൂർവികരുടെ ഉറപ്പുള്ള വസതിയുടെ അവശിഷ്ടങ്ങളിലാണ് ഈ ക്ഷേത്രം നിർമ്മിച്ചിരിക്കുന്നത്. അതിന്റെ മൈതാനം ഒരു ദേശീയ ചരിത്ര സ്ഥലമാണ്. ചരിത്രം 12-ആം നൂറ്റാണ്ടിന്റെ മധ്യത്തിൽ ഷിമോട്ട്‌സുകെ പ്രവിശ്യയിലെ ഈ പ്രദേശത്ത് മിനാമോട്ടോ നോ യോഷിയാസുവിന് ഒരു ഷോൺ (എസ്റ്റേറ്റ്) നൽകപ്പെട്ടു. കൂടാതെ ഒരു ഉറപ്പുള്ള വസതി നിർമ്മിക്കുകയും ചെയ്തു. അദ്ദേഹത്തിന്റെ മൂന്നാമത്തെ മകൻ ഈ എസ്റ്റേറ്റ് സ്ഥിതി ചെയ്യുന്ന സ്ഥലത്ത് നിന്ന് "അഷികാഗ" എന്ന പേര് സ്വീകരിച്ചു. അഷികാഗ യോഷികാനെ ആയി. ജെൻപേയ് യുദ്ധത്തിൽ മിനാമോട്ടോ നോ യോറിറ്റോമോയുടെ സാമന്തനായി സേവനമനുഷ്ഠിച്ച അദ്ദേഹം ഒടുവിൽ യോറിറ്റോമോയുടെ അളിയനായി. 1185-ൽ ഷിമോട്‌സുകെ പ്രവിശ്യയുടെ ഗവർണർ പദവി അദ്ദേഹത്തിന് ലഭിച്ചു. പത്തുവർഷത്തിനുശേഷം, 1195-ൽ അദ്ദേഹം വിരമിച്ചു ബുദ്ധഭിക്ഷുവായിത്തീരുകയും ഗിഷോ (義称) എന്ന പേര് സ്വീകരിക്കുകയും ചെയ്തു. അടുത്ത വർഷം അദ്ദേഹം തന്റെ വസതിയിൽ ദൈനിചി നൈറായിയുടെ ഒരു പ്രതിമ സ്ഥാപിച്ചു. അതിനെ ബന്നാ-ജി എന്ന പേരിൽ ഒരു ബുദ്ധക്ഷേത്രമാക്കി മാറ്റി. 1234-ൽ അദ്ദേഹത്തിന്റെ മൂന്നാമത്തെ മകൻ അഷികാഗ യോഷിയുജി ഈ ക്ഷേത്രം വളരെയധികം വിപുലീകരിച്ചു. ക്ഷേത്രത്തിന്റെ നിലവിലെ ഹോണ്ടോയുടെ നിർമ്മാണത്തിന്റെ ഉത്തരവാദിത്തവും യോഷിയുജിക്കാണ്. കാമകുര കാലഘട്ടത്തിലും നാൻബോകു-ചോ കാലഘട്ടത്തിലും കാമകുരയിലെ സുരുഗോക്ക ഹച്ചിമാൻ-ഗുവിന്റെ ഒരു ഉപസ്ഥാപനമായിരുന്നു ഈ ക്ഷേത്രം. എന്നിരുന്നാലും, സെൻഗോകു കാലഘട്ടത്തോടെ ആഷികാഗ വംശത്തിന്റെ ശക്തിയും സ്വാധീനവും ഗണ്യമായി കുറഞ്ഞു. ക്ഷേത്രം ഏതാണ്ട് നാശത്തിലേക്ക് വീണു. ഇപ്പോഴത്തെ അവസ്ഥ ക്ഷേത്രത്തിന്റെ 40,000 ചതുരശ്ര മീറ്റർ ചുറ്റളവ് 1922 മാർച്ചിൽ ഒരു ദേശീയ ചരിത്ര സ്ഥലമായി സംരക്ഷിക്കപ്പെട്ടു. കൂടാതെ പ്രധാന ഹാൾ 1950-ൽ ജപ്പാന്റെ ഒരു പ്രധാന സാംസ്കാരിക സ്വത്തായി നിയോഗിക്കപ്പെട്ടു. ക്ഷേത്രം അതിന്റെ ഉത്ഭവത്തിന്റെ അവശിഷ്ടങ്ങൾ ഇപ്പോഴും ഉറപ്പുള്ള സമുറായി വസതിയായി നിലനിർത്തുന്നു. 1500-കളിൽ നിർമ്മിച്ച നാല് ഉറപ്പുള്ള കവാടങ്ങളോടൊപ്പം കിടങ്ങുകളും മൺകവാടങ്ങളും ഉൾപ്പെടുന്നു.. ഈ സവിശേഷതകളാണ് 2006-ൽ ജപ്പാൻ കാസിൽ ഫൗണ്ടേഷന്റെ ജപ്പാനിലെ മികച്ച 100 കോട്ടകളിൽ ഒന്നായി ക്ഷേത്രത്തെ ഉൾപ്പെടുത്തിയത്.പ്രധാന ഹാളിന്റെ പദവി 2013-ൽ ദേശീയ നിധിയായി ഉയർത്തി. സാംസ്കാരിക സവിശേഷതകൾ ബന്ന-ജി ഹോണ്ടോ (ദേശീയ നിധി) ബന്നാ-ജിയുടെ പ്രധാന ഹാൾ 1234-ൽ ആഷികാഗ യോഷിയുജി നിർമ്മിച്ചതാണ്. ഇടിമിന്നലേറ്റതിനെത്തുടർന്ന് ഈ ഘടന കത്തിനശിച്ചു. 1299-ൽ മുറോമാച്ചി ഷോഗുണേറ്റിന്റെ സ്ഥാപകനായ പ്രശസ്ത അഷികാഗ തകൗജിയുടെ പിതാവായ അഷികാഗ സദൗജി പുനർനിർമിച്ചു. ഇറിമോയ ശൈലിയിലുള്ള മേൽക്കൂരയുള്ള 5 x 5 ബേ ഹാളാണിത്. ഈ ക്ഷേത്രം തന്നെ ഒരു നിഗൂഢ ബുദ്ധക്ഷേത്രമാണെങ്കിലും, ഈ കെട്ടിടത്തിന്റെ പല വാസ്തുവിദ്യാ സവിശേഷതകളും ജാപ്പനീസ് സെൻ ശൈലികളെ അടിസ്ഥാനമാക്കിയുള്ളതാണ്. 1407 മുതൽ 1432 വരെ ഈ കെട്ടിടം വിപുലമായി പുനർനിർമ്മിച്ചു. 1908-ൽ ഇത് ഒരു പ്രധാന സാംസ്കാരിക സ്വത്തായി പ്രഖ്യാപിക്കുകയും 2013-ൽ ദേശീയ നിധിയായി ഉയർത്തുകയും ചെയ്തു. പ്രധാനപ്പെട്ട സാംസ്കാരിക സവിശേഷതകൾ ക്യോഡോ, ആദ്യകാല എഡോ കാലഘട്ടം, ബോൺഷോ, കാമകുര കാലഘട്ടം, ചിത്രശാല അവലംബം പുറംകണ്ണികൾ Banna-ji website (in Japanese) https://web.archive.org/web/20160403214556/http://www.jcastle.info/castle/profile/94-Ashikagashi-Yakata Ashikaga City - info about Banna-ji Hondō (in Japanese) http://www.jref.com/articles/the-100-top-castles-of-japan.267/